Aleksandrafjorda

Aleksandrafjorda () vai Sanannuarvika (, Sanannguarvik)Traditional Place Names for Grise Fiord and Resolute Bay ir Kanādas vasaras pētniecības lauka nometne Arktikā. Izvietojusies Elsmīra salas austrumos Aleksandras fjorda dienvidu krastā. Pie stacijas izveidots lidlauks ar grunts skrejceļu.

 Vēsture 
1953. gada vasarā Aleksandras fjorda dienvidu krastā tika izveidots Kanādas Karaliskās jātnieku policijas postenis. Līdzās postenim bija plānots izveidot vienu no inuitu ciemiem Augstās Arktikas pārcelšanās kampaņas ietvaros, bet sarežģīto ledus apstākļu dēļ kuģis ar pārceļotājiem Aleksandras fjordu nesasniedza. Policijas postenis, kurā dzīvoja konstebli ar ģimenēm, darbojās līdz 1963. gadam; 2013. gadā tam tika piešķirts federāla vēstures pieminekļa statuss.Directory of Federal Heritage Designations. RCMP Alexandra Fiord Detachment (V114)

Kopš 1979. gada pamesto posteni kā atbalsta bāzi sāka izmantot dažādas pētniecības ekspedīcijas. Stacijas apkārtnē tika realizētas pētniecības programmas bioloģijā, glacioloģijā, klimatoloģijā, ornitoloģijā u.c.Arctic Dreaming – A field season on Ellesmere IslandBreeding Bird Surveys at Alexandra Fiord, Ellesmere Island, Nunavut (1980–2008) Stacijas ēkas vienlaicīgi var uzņemt līdz 10 cilvēku.

 Atsauces 

 Ārējās saites 

Kategorija:Nunavuta
Kategorija:Arktiskās polārstacijas
Kategorija:Vasaras polārstacijas
Kategorija:Kanādas polārstacijas
Kategorija:Elsmīra sala